**PÁLYÁZATI FELHÍVÁS**

**Szügyi civil szervezetek működésének 2024. évi támogatására**

**A pályázat benyújtásának határideje: 2024. december 9.**

Szügy Község Önkormányzata fontos feladatának tekinti a helyi feladatok végrehajtásában résztvevő helyi civil szervezetek támogatását, ezért 2024. évre is nyílt pályázatot hirdet a szügyi civil szervezetek (egyesületek és alapítványok) támogatására.

A pályázati felhívás az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. (Civil tv.) törvénnyel, az államháztartásról szóló 2011. évi CXCV. törvénnyel (Áht.) és annak végrehajtásáról szóló 368/2011. (XII. 31.) Korm. rendelet VI. fejezetében, valamint a 37/2011.(III.22.) Korm. rendeletben (Ávr.) foglaltakkal összhangban kerül kiírásra.

1. **Pályázat célja**

A civil szférával kapcsolatos szolgáltató, tanácsadó, esélyegyenlőséget elősegítő, illetve érdekképviseleti tevékenységek támogatása. Kizárólag az alapcél szerinti tevékenységhez kapcsolódóan az éves - a szakmai feladatok ellátásához szükséges - **működési költségeinek támogatása.**

1. **A támogatásra rendelkezésre álló forrás mértéke**

A támogatás rendelkezésre álló keretösszeg 2 000 000 Ft, melyet Szügy Község Önkormányzata a 2024. évi költségvetésében biztosít.

1. **Pályázat benyújtására jogosult szervezetek**

Pályázatot benyújthat szügyi székhelyű és Szügyben működő **2023. december 1-ig** **bejegyzett, nyilvántartásba vett** alapítvány és egyesület.

1. **Nem nyújthatnak be pályázatot**
* gazdasági társaság, biztosító egyesület
* szakszervezet, párt, párt részvételével létrehozott szervezet
* közalapítványok, egyházak
* civil társaság, társulás és szövetkezet
1. **Pályázóval szemben támasztott feltételek**
* A pályázó székhelye vagy működési területe Szügy község közigazgatási területe.
* A pályázó megfelel az Áht. 50. §-ában meghatározott rendezett munkaügyi kapcsolatok követelményeinek.
* A pályázó nem áll jogerős végzéssel elrendelt végelszámolás, felszámolás alatt, illetve nincs folyamatban ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás.
* A pályázó a tárgyévet megelőző lezárt üzleti évben a Tao. tv. alapján 3.000.000 Ft-ot nem meghaladó összegű támogatásban részesült.
* A pályázó az államháztartásról szóló 2011. évi CXCV. tv 1.§ 4. pontja szerinti átlátható szervezetnek minősül.
* A pályázó és hivatalos képviselője vonatkozásában nem áll fenn az Áht. 48/B. § (1) bekezdésében, továbbá a Civil tv. 62. § (2) bekezdésében és 67. § (1) bekezdésében felsorolt kizáró ok.
* A pályázó részére a tárgyévet megelőző, önkormányzat által nyújtott támogatással kapcsolatos beszámolója benyújtásra került.
* A pályázót jogerős döntés alapján nyilvántartásba vette a bíróság 2023. december 31.-ig és szerepel az Országos Bírósági Hivatal által vezetett országos névjegyzék nyilvántartásában.
1. **Támogatás mértéke**

Az igényelhető támogatás összegének alsó határa 50 000 Ft és felső határa 200 000 Ft.

1. **Támogatási időszak és a támogatás formája**

A pályázat **2024. január 1. és 2024. december 31. között felmerült**, a szakmai feladatok ellátásához szükséges működési költségekhez nyújt egyszeri, vissza nem térítendő támogatást.

1. **A támogatás terhére elszámolható költségek**

A támogatás terhére a támogatási időszakban teljesülő, valamint a beszámoló benyújtásának napjáig pénzügyileg is teljesült költségek számolhatóak el.

Működési költségek: iroda - terembérlet, szakértői díjak, banki költségek, könyvelő díja, irodaszer, nyomtatvány, postaköltség, reklám, kommunikációs költségek, tagdíjak, nevezési díjak, egyéb szorosan a működést biztosító kiadások, működést elősegítő eszközbeszerzések.

1. **A támogatás terhére el nem számolható költségek**
* a kedvezményezett által alapított vagy fenntartásában működő jogi személy (pl. az alapítvány fenntartásában működő óvoda, iskola) tevékenységéhez kapcsolódó költség,
* a visszaigényelhető előzetesen felszámított általános forgalmi adó.
* Beruházási kiadások: Ingatlan beszerzése, létesítése, gépjárművek (kivétel: a fogyatékkal élők kerekes–székei, mopedjei), játékgép,
* Felújítási kiadások: Bérelt ingatlan felújítás költsége, gépjármű felújítás költsége (pl. élettartam hosszabbítás, korszerűsítés, főalkatrész csere, használhatóságának jellegváltása),
* Adók: Vagyonszerzéshez kapcsolódó adók, ingatlanszerzés, gépjárműszerzés, vagyonadók (pl. vagyonadó, ingatlanadó, gépjárműadó),
* Jogkövetkezmények: Bírságok, büntetések, késedelmi pótlék/kamat, kötbér,
* Személyi jellegű kifizetések: Tiszteletdíjak, a szervezet választott tisztségviselőinek fizetett tiszteletdíjak, jutalom (természetbeni, pénzbeli), segélyek, pénzbeli díjak,
* Adósságszolgálat teljesítése: Hitel-, kölcsön tőketörlesztése, pénzügyi lízing tőketörlesztése,
* Dohányáruk, alkohol tartalmú italok beszerzésének kiadásai.
1. **A pályázat benyújtásának helye és módja**

A pályázatot kizárólag a pályázati felhíváshoz tartozó adatlapon lehet benyújtani.

A pályázatot és annak mellékleteit **1 példányban írásban, papíralapon** kell benyújtani a Önkormányzati Hivatalban, 2699 Szügy, Rákóczi út 99-101. címen.

A pályázati űrlapok letölthetőek a [www.szugy.hu](http://www.szugy.hu) oldalról.

A pályázathoz az alábbi dokumentumok csatolása szükséges:

* A szervezet elmúlt 12 hónapban végzett tevékenységének rövid leírása
* Pályázati adatlap
* Nyilatkozat
1. **A pályázatok elbírálásával és döntéssel kapcsolatos tudnivalók**

A benyújtott pályázatokról a Képviselő-testület dönt.

A Képviselő-testület az elbírálás során az alábbi szempontokat veszi figyelembe:

* A község lakossága érdekeinek szolgálata
* A község lakóinak meghirdetett események szervezése, amelyen igazolható a helyi lakossági részvétel
* Széles rétegek elérése, korosztályok, társadalmi csoportok, kihívással élők, hátrányos helyzetűek megszólítása, bekapcsolása
* Huzamosabb ideje kiemelkedő kulturális/ társadalmi értéket hoznak létre
* Együttműködés más civil szervezettekkel
* Egyéb pályázati források igénybevétele
* Költségtakarékos és hatékony tervezés
* Környezetvédelmi szempontokat figyelembe veszi, előtérbe helyezi

A Képviselő-testület támogatási döntését követően az önkormányzat írásban tájékoztatja a pályázót a támogatási döntésről.

A Képviselő-testület támogatást az igényeltnél alacsonyabb összegben is megállapíthat.

A pályázati felhívás szerinti benyújtási határidő lejáratát követő 30 napon belül a Képviselő-testület az összes érvényes pályázat elbírálása kérdésében dönt:

* a támogatási igény elfogadásáról és a javasolt támogatási összegről,
* a támogatási igény elutasításáról.
1. **Támogatási szerződés és a támogatás folyósítása**

Az Önkormányzat a döntés alapján értesíti a pályázót a Képviselő-testületi döntésről. A támogatási szerződés megkötésére az értesítéstől számított 30 napon belül kerül sor. Az Önkormányzat a támogatási szerződés megkötését követő 10 napon belül, egy összegben átutalja a támogatást.

1. **A támogatási összeggel történő elszámolás**

A támogatott a támogatás felhasználásáról a támogatási szerződésben meghatározottak szerint elkészített pénzügyi elszámolás benyújtásával köteles számot adni.

A pénzügyi elszámolásban kizárólag olyan költségek számolhatók el, amelyek a támogatási időszakban felmerült, a szervezet alapcél szerinti tevékenységéhez kapcsolódnak.

Támogatott legkésőbb **2025. február 28-ig** köteles elszámolni a támogatási összeg felhasználásáról záradékolt és hitelesített, a civil szervezet nevére szóló számlamásolatokkal és szöveges beszámolóval.

Az önkormányzat a beszámolót annak kézhezvételét követően megvizsgálja, és a beszámoló vizsgálatát követően értesíti a kedvezményezettet a beszámoló elfogadásáról, illetve hiba vagy hiányosság esetén azok pótlására, illetve javítására szólítja fel.

1. **További információ**

Jelen pályázati kiírás részét képezi a Pályázati útmutató és a Pályázati adatlap, melyek letölthetők a [www.szugy.hu](http://www.szugy.hu) oldalról.

A pályázati felhívással kapcsolatban további információkat a 35 544 034-es telefonszámon vagy a rmirjam@szugy.hu e-mail címen kaphatnak.

**PÁLYÁZATI ÚTMUTATÓ**

Tisztelt Pályázó Civil Szervezet!

Kérjük, olvassa el figyelmesen ezt az útmutatót.

Egy szervezet kizárólag egy pályázatot nyújthat be. A benyújtott pályázaton belül kell részletezni a működésre kért támogatási összeget.

A beküldött pályázatot elbírálás után nem küldjük vissza.

**A pályázathoz, kötelező mellékletként csatolni szükséges az alábbi dokumentumokat:**

1. **A szervezet eddigi tevékenység rövid leírását** ezen belül az elmúlt 12 hónapban végzett tevékenység rövid bemutatását
2. **A kitöltött pályázati adatlap**
3. **Nyilatkozat:** Áht. 48/B§ (1.) alapján a közpénzekről nyújtott támogatások átláthatósága érdekében a pályázónak nyilatkoznia kell az összeférhetetlenségről /érintettségről.
4. **Szervezet alapszabályát/ alapító okiratát** – abban az esetben, ha azt megelőző évben nem nyújtotta be pályázatában az önkormányzathoz illetve, ha abban változás történt!

**A pályázati adatlap kitöltése:**

* Kérjük az adatlapot nyomtatott betűkkel vagy géppel kitölteni.
* 1. sz. mellékleten (Adatlap) kell a civil szervezet alapadatait rögzíteni. E-mail címet (az értesítések hatékony kezelése miatt feltétlenül kérjük kitölteni! )

**Általános tudnivalók**

* A 2007. évi CLXXXI. tv. alapján minden pályázati eljárásban keletkező adat közérdekűnek minősül. A pályázat meghatározott adatait Szügy Község Önkormányzata közzé teszi a [www.kozpenzpalyazat.gov.hu](http://www.kozpenzpalyazat.gov.hu) oldalon.
* Támogatás harmadik fél javára nem ruházható át!
* Felhívjuk figyelmüket, hogy a szervezet adatait az Országos Bíróság Hivatal alábbiakban megjelölt honlapján a Civil Szervezetek Névjegyzékével szükséges egyeztetni! <http://birosag.hu/allampolgaroknak/civil-szervezetek/civil-szervezetek-nevjegyzeke-kereses>

Amennyiben a [www.birosag.hu](http://www.birosag.hu) oldalon nem elérhető a Pályázó teljes utolsó lezárt üzleti évről szóló számviteli beszámolója vagy a letétbe helyezésről az OBH által kibocsájtott igazolást nem csatol a pályázathoz az a pályázatból kizárásra kerül. Kiíró ezt az OBH által vezetett országos névjegyzékben ellenőrzi.

A pályázatot és annak mellékleteinek **1 példányát írásban, papíralapon** kell benyújtani az Önkormányzati Hivatalban, 2699 Szügy, Rákóczi út 99-101. címen.

A pályázat **postai úton vagy személyesen nyújtható be, a benyújtás határideje 2024. december 9.**

Továbbá benyújtható még plusz **1 példányban elektronikusan is, kizárólag** 1 db egységes pdf dokumentumban szkennelve a rmirjam@szugy.hu e-mail címre.

A pályázattal kapcsolatban további információ kérhető: Poloviczerné Ristowski Mirjamtól a 35/344 117-es számon.

**PÁLYÁZATI ADATLAP**

**Támogatási kérelem benyújtása civil szervezetek részére 2024. évre**

**Szügy Község Önkormányzatához**

**Alapadatok**

Civil szervezet neve: ……………………………….……………………………….………………………….

Székhelye: ……………………………………………………………………………………………………...

Bírósági nyilvántartási száma: …………………………………………………………………………………

Adószáma: ……………………………………………………………………………………………………..

Elérhetőségek: telefonszám: ………………………………………………………………………………….

 e-mail cím: (kötelező megadni!) …………………………………………….……………..

 honlap: …………………………………………………………………………….……….

Vezetőjének/aláírásra jogosult képviselőjének neve: ……………………………..………………………….

A civil szervezet számlavezető bankja: ………………………………………………………………………

Bankszámlaszáma: ……………………………………………………………………………………………

Az egyesület/alapítvány (aktív) tagsága: ……………………….fő

A 2023. évi igényelt önkormányzati támogatás összesen: ………………………….…….…Ft

**Nyilatkozat**

A 368/2011. (XII.31.) Korm. rendelet 75.§ 2 pontja alapján

Alulírott pályázó az alábbiak szerint nyilatkozom arról, hogy

1. a támogatási igényben/ pályázatban foglalt adatok, információk és dokumentumok teljeskörűek, valódiak, hitelesek.

2. a civil szervezet nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban.

4. költségvetési támogatás tekintetében adólevonási joggal nem rendelkezem.

5. megfelelek az Áht. 50.§-ában meghatározott követelményeknek.

6. tevékenységemnek megvalósításához szükséges hatósági engedélyekkel rendelkezem.

7. tudomásul veszem, hogy a pályázattal kapcsolatban a szervezet adatait az Önkormányzat közzéteszi.

Szügy, 2024.

 …………………………………..

 Képviselő aláírása

**NYILATKOZAT**

**az államháztartásról szóló törvény szerinti összeférhetetlenség fennállásáról vagy hiányáról**

A pályázó/kérelmező neve: ……………………………………………………………………………………

Székhelye: ……………………………………………………………………………………………………..

Képviselőjének neve: ………………………………………………………………………………………….

Nyilvántartásba vételi okirat száma: …………………………………………………………………………..

Nyilvántartásba vevő szerv megnevezése: ……………………………………………………………………

Kijelentem, hogy személyemmel, illetve a pályázóként/kérelmezőként megjelölt szervezettel szemben az államháztartásról szóló 2011. évi CXCV. törvény 48/B. § (1) bekezdése szerinti összeférhetetlenség

* nem áll fenn
* fennáll az alábbiak szerint:
1. **A pályázat/kérelem elbírálási eljárásban döntés-előkészítőként közreműködő, illetve döntést hozó vagyok.** *(Megfelelő rész aláhúzandó)*

igen/nem

1. **Az alábbi közjogi tisztséget betöltő tisztségviselő vagyok:** *(Megfelelő rész aláhúzandó)*

- nem

- igen:

Kormány tagja; államtitkár; közigazgatási államtitkár; helyettes államtitkár; megyei közgyűlés elnöke; főpolgármester; polgármester; regionális fejlesztési ügynökség vezető tisztségviselője

1. **Az 1. vagy 2. pont szerinti személy közös háztartásban élő hozzátartozója vagyok, mivel**

- közeli hozzátartozóm a pályázati eljárásban/támogatási kérelemre induló eljárásban döntés-előkészítőként közreműködő

- döntés hozó személy

- közeli hozzátartozóm a 2. pont szerinti közjogi tisztséget betöltő személy

A hozzátartozói kapcsolat megjelölése: *(Megfelelő rész aláhúzandó)*

Házastárs; egyeneságbeli rokon; örökbefogadott; mostoha- vagy neveltgyermek; örökbefogadó; mostoha- vagy nevelőszülő; testvér; élettárs; egyeneságbeli rokon házastársa; házastárs egyeneságbeli rokona; testvér házastársa

Szügy, 2024.

 ……………………………………………

 Aláírás/cégszerű aláírás